CELEX: 32019D1326
Language: hr
Date: 2019-08-05 00:00:00
Title: Provedbena odluka Komisije (EU) 2019/1326 оd 5. kolovoza 2019. o usklađenim normama za elektromagnetsku kompatibilnost sastavljenima radi potpore Direktivi 2014/30/EU Europskog parlamenta i Vijeća

6.8.2019   
               
               
                  HR
               
               
                  Službeni list Europske unije
               
               
                  L 206/27
               
            
         PROVEDBENA ODLUKA KOMISIJE (EU) 2019/1326
         оd 5. kolovoza 2019.
         o usklađenim normama za elektromagnetsku kompatibilnost sastavljenima radi potpore Direktivi 2014/30/EU Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 13. Direktive 2014/30/EU Europskog parlamenta i Vijeća (2), za električnu opremu koja je u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da je u skladu s bitnim zahtjevima iz Priloga I. toj direktivi koji su obuhvaćeni tim normama ili njihovim dijelovima.
                  
               
                     (2)
                  
                  
                     Provedbenom odlukom Komisije C(2016)7641 (3) Komisija je Europskom odboru za normizaciju (CEN), Europskom odboru za elektrotehničku normizaciju (Cenelec) i Europskom institutu za telekomunikacijske norme (ETSI) uputila zahtjev za sastavljanje, reviziju i dovršetak usklađenih normi za elektromagnetsku kompatibilnost radi potpore Direktivi 2014/30/EU.
                  
               
                     (3)
                  
                  
                     Na temelju Provedbene odluke C(2016) 7641, CEN i Cenelec sastavili su usklađenu normu EN IEC 61058-1:2018 za sklopke za aparate i usklađenu normu EN 55035:2017 za multimedijske uređaje. Na temelju te odluke CEN i Cenelec revidirali su usklađenu normu EN 13309:2010 za strojeve s unutarnjim napajanjem i usklađenu normu EN 50557:2011 za osigurače, na koje je upućivanje objavljeno u Službenom listu Europske unije (4), radi njihove prilagodbe tehničkom napretku.
                  
               
                     (4)
                  
                  
                     Komisija je zajedno s CEN-om i Cenelecom procijenila jesu li norme EN IEC 61058-1:2018, EN 55035:2017, EN ISO 13766-1:2018 i EN 63024:2018 u skladu sa zahtjevom iz Provedbene odluke C(2016) 7641.
                  
               
                     (5)
                  
                  
                     Norme EN IEC 61058-1:2018, EN 55035:2017, EN ISO 13766-1:2018 i EN 63024:2018 ispunjavaju zahtjeve koje nastoje obuhvatiti i koji su utvrđeni u Direktivi 2014/30/EU. Stoga je upućivanja na te norme primjereno objaviti u Službenom listu Europske unije.
                  
               
                     (6)
                  
                  
                     Cenelec je sastavio ispravak norme EN 61000-6-5:2015/AC:2018-01 kojim se ispravlja usklađena norma EN 61000-6-5:2015, na koju je upućivanje objavljeno u Službenom listu Europske unije (5). S obzirom na to da se u ispravku uvode znatni tehnički ispravci te kako bi se osigurala pravilna i dosljedna primjena norme EN 61000-6-5:2015, upućivanje na usklađenu normu primjereno je objaviti zajedno s upućivanjem na ispravak u Službenom listu Europske unije.
                  
               
                     (7)
                  
                  
                     Norme EN 13309:2010 i EN 50557:2011 su revidirane, a norma EN 61000-6-5:2015 je ispravljena. Stoga je nužno upućivanja na te norme povući iz Službenog lista Europske unije. Kako bi se proizvođačima osiguralo dovoljno vremena da se pripreme za primjenu revidiranih i ispravljenih normi, potrebno je odgoditi povlačenje upućivanja na te norme.
                  
               
                     (8)
                  
                  
                     Sukladnost s usklađenom normom stvara pretpostavku o sukladnosti s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za elektromagnetsku kompatibilnost sastavljene radi potpore Direktivi 2014/30/EU navedena u Prilogu I. ovoj Odluci objavljuju se u Službenom listu Europske unije.
         
         
            Članak 2.
            Upućivanja na usklađene norme za elektromagnetsku kompatibilnost sastavljene radi potpore Direktivi 2014/30/EU navedena u Prilogu II. ovoj Odluci povlače se iz Službenog lista Europske unije od datuma utvrđenih u tom prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 5. kolovoza 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost (SL L 96, 29.3.2014., str. 79.).
         
            (3)  Provedbena odluka Komisije C(2016) 7641 od 30. studenoga 2016. o zahtjevu za normizaciju upućenom Europskom odboru za normizaciju, Europskom odboru za elektrotehničku normizaciju i Europskom institutu za telekomunikacijske norme u pogledu usklađenih normi radi potpore Direktivi 2014/30/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na elektromagnetsku kompatibilnost.
         
            (4)  SL C 246, 13.7.2018., str. 1.
         
         
            (5)  SL C 246, 13.7.2018., str. 1.
         
      
      
         
            PRILOG I.
            
                        Br.
                     
                     
                        Upućivanje na normu
                     
                  
                        1.
                     
                     
                        EN ISO 13766-1:2018
                        Strojevi za zemljane radove i građevinski strojevi – Elektromagnetska kompatibilnost (EMC) strojeva s vlastitim električnim napajanjem – 1. dio: Opći zahtjevi za elektromagnetsku kompatibilnost u uobičajenim elektromagnetnim uvjetima okoliša (ISO 13766-1:2018)
                     
                  
                        2.
                     
                     
                        EN 55035:2017
                        Elektromagnetska kompatibilnost multimedijskih uređaja – Zahtjevi za otpornost
                     
                  
                        3.
                     
                     
                        EN 61000-6-5:2015 Elektromagnetska kompatibilnost (EMC) – Dio 6-5: Norme srodnih područja – Otpornost za opremu koja se upotrebljava u okruženju elektrane i pripadajućih postrojenja
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Sklopke za aparate – 1. dio: Opći zahtjevi
                     
                  
                        5.
                     
                     
                        EN 63024:2018
                        Zahtjevi za uređaje za automatsko zatvaranje (ARD) za osigurače i strujne zaštitne sklopke sa i bez združene nadstrujne zaštite (RCBO i RCCB) za kućanstvo i slične primjene (IEC 63024:2017, preinačena)
                     
                  
      
      
         
            PRILOG II.
            
                        Br.
                     
                     
                        Upućivanje na normu
                     
                     
                        Datum povlačenja
                     
                  
                        1.
                     
                     
                        EN 13309:2010 Građevinski strojevi – Elektromagnetska kompatibilnost strojeva s unutarnjim napajanjem
                     
                     
                        30. lipnja 2021.
                     
                  
                        2.
                     
                     
                        EN 50557:2011 Zahtjevi za uređaje za automatsko zatvaranje (ARD) za osigurače i strujne zaštitne sklopke sa i bez združene nadstrujne zaštite (RCBO i RCCB) za kućanstvo i slične primjene
                     
                     
                        17. siječnja 2021.
                     
                  
                        3.
                     
                     
                        EN 61000-6-5:2015 Elektromagnetska kompatibilnost (EMC) – Dio 6-5: Norme srodnih područja – Otpornost za opremu koja se upotrebljava u okruženju elektrane i pripadajućih postrojenja
                     
                     
                        31. siječnja 2020.